Cosmin Popovici, CEO MAGNOR: 'Asistăm la o creștere importantă a interesului pentru produsele pre-owned și în special pentru electronice'
Cu o creștere susținută, de la an la an, a consumului responsabil și interesului pentru economia circulară, piața globală a electronicelor pre-owned este într-o continuă expansiune: de la 58,92 miliarde de dolari în 2023 urmează să ajungă la valoarea estimată de 83,87 miliarde de dolari până în 2032, conform Global Market Insights. Rata de creștere anuală compusă (CAGR) solidă este alimentată de interesul tot mai mare al clienților pentru sustenabilitate și economiile de costuri oferite de electronicele pre-owned.